UDHËZIM I PËRBASHKËT

Nr. 3, datë 26.3.2026

PËR DISA SHTESA DHE NDRYSHIME NË UDHËZIMIN NR. 19, DATË 22.11.2022, “PËR TARIFAT E TË ARDHURAVE DYTËSORE TË APLIKUESHME NGA INSTITUCIONET VARTËSE TË MINISTRISË SË BUJQËSISË DHE ZHVILLIMIT RURAL”, I NDRYSHUAR

Në mbështetje të nenit 102, pika 4, të Kushtetutës; të ligjit nr. 9863, datë 28.1.2008, “Për ushqimin”, të ndryshuar; të neneve 7, 44, 125, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar; të neneve 16, 18, 21, 24, 28, 33 dhe 37, të ligjit nr. 10416, datë 7.4.2011, “Për materialin mbjellës dhe shumëzues bimor”, të ndryshuar; të nenit 14, të ligjit nr. 105/2016, “Për mbrojtjen e bimëve”, të ndryshuar; të neneve 14 dhe 32, të ligjit nr. 8/2019, “Për skemat e cilësisë së produkteve ushqimore dhe bujqësore”; të ligjit nr. 87, datë 14.2.2013, “Për kategorizimin e prodhimit, emërtimin dhe tregtimin e vajit të ullirit dhe vajit të bërsive të ullirit”; të ligjit nr. 8691, datë 16.11.2000, “Për prodhimin dhe tregtimin e duhanit dhe të cigareve”; të nenit 11, të ligjit nr. 17/2020, “Për produktet plehëruese”; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”; të ligjit nr. 86/2022, datë 22.12.2022, “Për vreshtarinë dhe verën”; të pikës 10, të VKM-së nr. 335, datë 6.6.2018, “Për miratimin e rregullave për regjistrimin, të procedurës dhe kritereve të vlerësimit të produkteve për mbrojtjen e bimëve”, të ndryshuar; të pikës 9, të VKM-së nr. 223, datë 13.4.2001, “Për vlerësimin cilësor të markave të cigareve të pranishme në tregun shqiptar”; të VKM-së nr. 515, datë 19.7.2006, “Për ristrukturimin e instituteve kërkimore shkencore në varësi të Ministrisë së Bujqësisë, Ushqimit dhe Mbrojtjes së Konsumatorit”; dhe të VKM-së nr. 432, datë 28.6.2006, “Për krijimin dhe administrimin e të ardhurave, që krijojnë institucionet buxhetore”; si dhe të rekomandimeve të Kontrollit të Lartë të Shtetit në Programin e Auditimit nr. 123/3 prot., datë 20.1.2025, ministri i Bujqësisë dhe Zhvillimit Rural dhe Ministri i Financave

UDHËZOJNË:
 Në udhëzimin nr. 19, datë 22.11.2022, “Për tarifat e të ardhurave dytësore të aplikueshme nga institucionet vartëse të Ministrisë së Bujqësisë dhe Zhvillimit Rural”, i ndryshuar, bëhen ndryshimet, si më poshtë vijon:

1. Pika 2, ndryshohet si më poshtë:
“2. Tarifat e përcaktuara në këtë udhëzim, nuk aplikohen për testimin e varieteteve nga Enti Shtetëror i Farërave dhe Fidanëve, për regjistrim në Katalogun Kombëtar, përfshirë regjistrimin me testim dhe regjistrim me DUS nga UPOV dhe CPVO, sipas pikave 73 dhe 74, të tabelës “Tarifat për testimin e varietetit për regjistrim në Katalogun Kombëtar”, bashkëlidhur këtij udhëzimi. 

 2. Në kreun III, në tabelën me titull “Tarifat e analizave fiziko-kimike të disa produkteve ushqimore”, pas pikës 15.3 shtohet pika 15.4, me këtë përmbajtje:

	15.4
	Uji i ambalazhuar
	Vlera në lekë

	15.4.1
	Mbetja e thatë në 1800C
	720

	15.4.2
	pH
	320

	15.4.3
	Fortësia e përgjithshme
	800

	15.4.4
	Kalcium
	600

	15.4.5
	Magnezi
	600

	15.4.6
	Bikarbonatet
	600

	15.4.7
	Kloruret
	700

	15.4.8
	Gazi karbonik me titrim
	650

	15.4.9
	Gazi karbonik me aparat
	200


3. Në kreun II, në tabelën me titull “Tarifat e shërbimeve që kryhen nga Enti Shtetëror i Farërave dhe Fidanëve (ESHFF)”, pika 4 e tabelës “Tarifat për certifikim zyrtar për etiketat, etiketimin dhe rietiketimin zyrtar të materialit mbjellës dhe shumëzues bimor”, ndryshohet si më poshtë:

“Certifikimi dhe lëshimi i etiketave zyrtare për farërat e bimëve të arave, foragjereve, patates, të prodhuara në vend, për çdo 1–100 kV (të certifikuar): 500 lekë.”
Ky udhëzim hyn në fuqi pas botimit në Fletoren Zyrtare.

